มันนี่ทูเดย์
ไกล่เกลี่ยหนี้
11 พ.ย. 2559

ไกล่เกลี่ยหนี้
น.ส.รื่นวดี สุวรรณมงคล อธิบดีกรมบังคับคดี เปิดเผยว่า กรมบังคับคดี ร่วมกับบริษัท ตรีเพชร อีซูซุ ลิสซิ่ง จัดมหกรรมไกล่เกลี่ยข้อพิพาทชั้นบังคับคดี เมื่อวันที่ 4 และ 7 พ.ย.ที่ผ่านมา โดยมีลูกค้ากลุ่มเช่าซื้อรถยนต์เข้าร่วม 33 ราย ทุนทรัพย์ 10.59 ล้านบาท โดยมีความสำเร็จสามารถเจรจาไกล่เกลี่ยหนี้กันได้ 78.79% นอกจากนี้ เมื่อวันที่ 2 พ.ย.ที่ผ่านมา ศาลล้มละลายกลางมีคำสั่งฟื้นฟูกิจการและเห็นชอบแผนฟื้นฟูกิจการของบริษัท สาธิตาการ์เม้น ซึ่งเป็นบริษัทที่สองที่ศาลมีคำสั่งให้ฟื้นฟูตามกฎหมายฟื้นฟูกิจการธุรกิจเอสเอ็มอี
หุ้นกู้ไทยโอริกซ์ฯได้ AAA
ฟิทช์ เรทติ้งส์ (ประเทศไทย) ให้อันดับเครดิตภายในประเทศระยะยาวแก่หุ้นกู้มีผู้ค้ำประกัน จำนวน 1,500 ล้านบาท ของบริษัท ไทยโอริกซ์ลีสซิ่ง (TOLC) ที่ “AAA(tha)” โดยแบ่งเป็น 2 ชุด คือ 1,100 ล้านบาท ครบกำหนดในปี 2562 และ 400 ล้านบาท ครบกำหนดชำระในปี 2564 ทั้งนี้หุ้นกู้ดังกล่าวมีแนวโน้มอันดับเครดิตมีเสถียรภาพ